Første utkast til prosjektbeskrivelse *Magnus*

Appell (Emne & Motivering):

Inghill Johansen har skrevet bøker siden 1996, fem av antall. Særlig hennes tre siste, Klage, Forsvinne og Bungalow har høstet god kritikk, og for førstnevnte ble hun i 2001 innstilt til Brageprisen. I 2019, tre år etter utgivelsen av sin foreløpig siste roman, ble hun tildelt Amalie Skram prisen for sitt forfatterskap. Bungalow ble også innstilt til Ungdommens Litteraturpris. På tross av den anerkjennelsen som gode kritikker, tildeling av og innstilling til litteraturpriser innebærer, har Johansen foreløpig opplevd hverken større salgstall eller akademisk interesse. Den eneste akademiske artikkel om henne er fra 2006, i Norsk Litterær Årbok. Hennes forfatterskap er ikke behandlet i én eneste masteroppgave. Denne manglende akademiske oppmerksomheten rundt en kritikerfavoritt, har pirret min nysgjerrighet. Faglig finner jeg det positivt utfordrende at det ikke er begått forskning på de av hennes bøker publisert etter nevnte artikkel, Forsvinne (2009) og Bungalow (2016).

Materiale:

Bøkene Forsvinne og Bungalow av Inghill Johansen.

Begge bøkene består av lyriske kortprosa, hvor den ytre handlingen (tilsynelatende) har lite å si. Det som driver de små fortellingene framover og forbinder de med hverandre, er det narrative subjektets refleksjoner/assosiasjoner/digresjoner omkring objekter i dets nærhet, og hvordan disse objektene er indirekte bærere av subjektets fortid. Sammenhengen mellom de forskjellige stykkene prosalyrikk, er ofte utydelig, men antydes delvis oppdelinger av bøkene i deler, samt titler på stykkene.

Problemstillinger:

Hvilke funksjoner har det narrative subjektets forhold til objektene det i teksten behandler?

Funksjon for fortolkningen/analyse på bakgrunn av ett eller flere teoretiske rammeverk.

Begge bøkene er i all hovedsakelig ført i 1. person, før de på slutten i korte deler skrives i 2. og 3. person en- og flertall; hvordan påvirker dét det narrative subjektets forhold til objektene?

Hvordan problematiseres subjektets opplevelse av sin fortid som knyttet til objektene rundt det? Hva gjør med subjektet når grensene mellom det og objektene blir utydelige; hva gjør det subjektets opplevelse av tid, hvordan synliggjør det (det levende) subjektets avhengighetsforhold til (det døde) materielle for å forstå seg selv i stadig nye hermeneutiske sirkler? Er språket i så måte levende eller dødt (et «objekt»)?

Teoretisk ramme:

Her er jeg usikker, men kanskje finnes det en god mulighet til å benytte seg av Lacan og vendingen fra det symbiotiske forhold til mor og mot verden/den andre via språket? Må undersøkes nærmere.